《和柯狮山大参山中十二景 其二 珠毬孕秀》
明代·黄衷

彤云长爱护毬峰，神女游珠雅自同。我欲御风横铁笛，弄高山月答歌钟。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。